Hobro IK har i dag indgået en lejeaftale med den 20-årige Oliver Korch, der har kontrakt med FC Midtjylland. Oliver Korch startede sin karriere i Ledøje-Smørum Fodbold men blev tilknyttet foldboldakademiet i FC Midtjylland i 2009. I 2012 kom han med i førsteholdstruppen, men han har endnu ikek haft debut i Superligaen. - Oliver Korch er en ualmindelig talentfuld ung målmand med en lang række ungdomslandskampe på CV?et. Jeg er rigtig stolt over, at vi er i stand til at tiltrække dygtige spillere, der søger til os for at blive endnu bedre, udtaler sportschef Jens Hammer Sørensen hos Hobro IK. Oliver Korch har allerede spillet en enkelt kamp for Hobro IK, det var i juli måned, da holdet blev besejret 2-0 af AGF på Fredensvang i en testkamp.
Målmanden Oliver Korch fra FC Midtjylland skal spille i Hobro IK det næste år.